BILAG II

»DEL III.3

SUPPLERENDE INFORMATIONSSKEMA FOR STATSSTØTTE TIL DÅRLIGT STILLEDE OG HANDICAPPEDE ARBEJDSTAGERE

Dette supplerende informationsskema skal anvendes ved anmeldelse af individuel støtte i henhold til artikel 6, stk. 1, litra h)-i), i forordning (EF) nr. 800/2008, når støtten er omfattet af »Kriterierne for vurdering af foreneligheden af statsstøtte til dårligt stillede og handicappede arbejdstagere underlagt individuel anmeldelsespligt« (herefter benævnt »Kriterierne for forenelighedsanalysen«) (1). Det skal desuden anvendes i forbindelse med individuel støtte eller støtteordninger, der anmeldes til Kommissionen af hensyn til den retlige sikkerhed.

Hvis der er flere støttemodtagere involveret i det anmeldte projekt, anføres nedenstående oplysninger for hver af dem.

STØTTENS FORENELIGHED I HENHOLD TIL EF-TRAKTATENS ARTIKEL 87, STK. 3, LITRA C) — DETALJERET VURDERING

Støtte til dårligt stillede og handicappede arbejdstagere kan anses for at være forenelig med fællesmarkedet efter EF-traktatens artikel 87, stk. 3, litra c).

Formålet med denne detaljerede vurdering er at sikre, at store støttebeløb til dårligt stillede og handicappede arbejdstagere ikke fordrejer konkurrencevilkårene på en måde, der strider mod den fælles interesse, men faktisk bidrager til den fælles interesse. Det er tilfældet, når fordelene ved statsstøtten i form af øget nettobeskæftigelse inden for målgruppen, nemlig dårligt stillede og handicappede arbejdstagere, opvejer støttens skadelige virkninger for konkurrencen og samhandelen.

Det følgende er en vejledning om, hvilken type oplysninger Kommissionen kan have brug for, når den skal foretage en detaljeret vurdering. Vejledningen skal medvirke til at skabe gennemsigtighed i forbindelse med Kommissionens beslutninger og begrundelserne herfor og dermed forudsigelighed og retssikkerhed. Medlemsstaterne opfordres til at give alle de oplysninger, som de mener kan være nyttige for vurderingen af sagen.

Hvis der er flere støttemodtagere involveret i det individuelt anmeldte støtteprojekt, gives nedenstående oplysninger for hver af dem.

Den anmeldte foranstaltnings karakteristika

1) Giv en kort beskrivelse af den anmeldte foranstaltning, herunder formål, støtteinstrument, støttemodtagere, de pågældende kategorier af arbejdstagere, støttebeløb, tidsplan for udbetaling af støtten, varighed, støtteintensitet og støtteberettigede omkostninger.

2) Finder foranstaltningen anvendelse på fremstilling og/eller forarbejdning og/eller markedsføring af de landbrugsprodukter, der er anført i bilag I til EF-traktaten?  ja  nej

3) Finder foranstaltningen anvendelse på fremstilling, forarbejdning og/eller markedsføring af de fiskerivarer og/eller akvakulturprodukter, der er anført i bilag I til EF-traktaten?  ja  nej

4) Giv nærmere oplysninger om støttemodtageren, herunder identitet, den koncern, som støttemodtageren tilhører, omsætning, antal ansatte samt forretningsaktiviteter.

5) Vedrører den anmeldte foranstaltning: Ansættelse af dårligt stillede arbejdstagere (2)  ja  nej Ansættelse af meget dårligt stillede arbejdstagere (3)  ja  nej Ansættelse af handicappede arbejdstagere (4)  ja  nej

6) Anfør i givet fald den vekselkurs, der er anvendt i forbindelse med anmeldelsen.

7) Alle de dokumenter, som medlemsstaterne vedlægger anmeldelsesformularen som bilag, skal nummereres, og dokumentnumrene anføres i de dertilhørende dele af dette supplerende informationsskema.

Formålet med støtten

8) Giv en udførlig beskrivelse af de mål af fælles interesse, som den anmeldte foranstaltning tager sigte på at nå. Ligestillingsmål af fælles interesse (5)

9) Det påvises, at den anmeldte foranstaltning vil føre til en nettoforøgelse af beskæftigelsen inden for målgruppen af dårligt stillede og handicappede arbejdstagere, og det angives, hvor stor en forøgelse der er tale om.

10) Følgende elementer kan benyttes til at påvise, at den anmeldte foranstaltning bidrager til et ligestillingsmål af fælles interesse. Angiv de elementer, der er relevante for den anmeldte foranstaltning, og vedlæg dokumentation:  Antal og kategorier af arbejdstagere, der er berørt af foranstaltningen  Beskæftigelsesgrad for de af foranstaltningen berørte arbejdstagere på nationalt og/eller regionalt plan og i den/de pågældende virksomhed(er)  Arbejdsløshedsprocent for de af foranstaltningen berørte arbejdstagere på nationalt og/eller regionalt plan

Velegnet instrument (6)

11) Gør rede for, hvorvidt den anmeldte foranstaltning udgør et velegnet instrument til at forøge beskæftigelsen af dårligt stillede og/eller handicappede arbejdstagere, og vedlæg dokumentation.

Støttens tilskyndelsesvirkning og nødvendighed (7)

For at påvise tilskyndelsesvirkningen skal medlemsstaten ved en evaluering godtgøre, at løntilskuddet kun betales for en dårligt stillet eller handicappet arbejdstager i en virksomhed, hvor ansættelsen ikke ville have fundet sted uden støtten.

12) Er det (de) støttede projekt(er) blevet påbegyndt, inden støttemodtageren/støttemodtagerne har ansøgt de nationale myndigheder om støtte?  ja  nej Hvis ja, mener Kommissionen ikke, at støtten tilskynder støttemodtageren til at øge nettobeskæftigelsen af dårligt stillede og handicappede arbejdstagere.

13) Hvis nej, anføres de relevante tidspunkter: Beskæftigelsen begyndte den: Støttemodtageren indgav ansøgning om støtte til de nationale myndigheder den: Vedlæg relevant dokumentation.

14) Medfører ansættelsen en forøgelse af antallet af dårligt stillede og handicappede arbejdstagere i den (de) pågældende virksomhed(er) i forhold til situationen uden støtte?  ja  nej

15) Hvis nej, er stillingen eller stillingerne så blevet ledige som følge af frivillig afgang, invaliditet, afgang på grund af alder, frivillig nedsættelse af arbejdstiden eller lovlig afskedigelse på grund af forseelse og ikke som følge af almindelig afskedigelse?  ja  nej

16) Gør rede for eventuelle eksisterende eller tidligere løntilskud i den pågældende virksomhed: antal og kategorier af arbejdstagere, der er omfattet af tilskudsordninger.

Støttens proportionalitet (8)

Støtteberettigede omkostninger

De støtteberettigede omkostninger skal beregnes efter artikel 40 og 41 i forordning (EF) nr. 800/2008 og begrænses til de meromkostninger, der er nødvendige for at opnå en nettoforøgelse af beskæftigelsen af dårligt stillede og handicappede arbejdstagere.

17) Hvilke omkostninger er støtteberettigede i forbindelse med den anmeldte foranstaltning?  bruttolønnen, før skat  de obligatoriske bidrag, såsom socialsikringsbidrag  omkostninger ved pasning af børn og ældre pårørende.

18) Der fremlægges en detaljeret beregning af de støtteberettigede omkostninger og den periode, som den anmeldte foranstaltning omfatter (9), idet det sikres, at de støtteberettigede omkostninger begrænses til de omkostninger, der er nødvendige for at opnå en nettoforøgelse af beskæftigelsen inden for målgruppen af dårligt stillede og handicappede arbejdstagere.

19) Det dokumenteres, at støtten er begrænset til et minimum, dvs. at den ikke overstiger nettomeromkostningerne ved beskæftigelse af målgruppen af dårligt stillede eller handicappede arbejdstagere, i forhold til omkostningerne ved beskæftigelse af arbejdstagere, der ikke er dårligt stillede eller handicappede.

Støtteintensitet i forbindelse med dårligt stillede arbejdstagere

20) Angiv støtteintensiteten for den anmeldte foranstaltning.

Støtteintensitet i forbindelse med handicappede arbejdstagere

21) Angiv støtteintensiteten for den anmeldte foranstaltning.

Analyse af fordrejningen af konkurrence- og samhandelsvilkårene (10)

22) Giv oplysninger om støttebeløb, tidsplan for udbetaling af støtte og støtteinstrument.

23) Angiv, om støttemodtageren tidligere har modtaget støtte til dårligt stillede og handicappede arbejdstagere, og giv detaljerede oplysninger om de tidligere støtteforanstaltninger (tidspunkter, støttebeløb, antal og kategorier af berørte arbejdstagere og løntilskuddenes varighed).

24) Angiv støttemodtagerens beskæftigelsesomkostninger (samlede beskæftigelsesomkostninger, omkostningerne ved beskæftigelse af målgruppen af dårligt stillede og handicappede arbejdstagere, beskæftigelsesomkostningernes andel i de samlede omkostninger), og gør rede for, hvordan støtten påvirker støttemodtagerens omkostninger (f. eks. hvor stor en procentdel af beskæftigelsesomkostningerne og de samlede omkostninger støtten dækker osv.).

25) Angiv, på hvilke relevante produktmarkeder og geografiske markeder støttemodtageren er aktiv, og hvilke markeder støtten vil kunne påvirke.

26) For hvert af disse markeder angives — Markedskoncentrationsgrad — Støttemodtagerens markedsandel — De markedsandele, som de øvrige virksomheder på disse markeder har.

27) Beskriv markedsstrukturen og konkurrencesituationen på de relevante markeder og vedlæg dokumentation (f.eks. hindringer for markedsadgang og -afgang, produktdifferentiering, konkurrencen mellem markedsdeltagerne osv.).

28) Beskriv de særlige karakteristika ved den sektor, hvor støttemodtageren er aktiv (f.eks. arbejdskraftomkostningernes betydning for sektoren, en eventuel overkapacitet osv.).

29) Beskriv situationen på det nationale/regionale arbejdsmarked (f.eks. arbejdsløsheds- og beskæftigelsesprocent, lønniveauer, arbejdsret osv.).

30) Giv oplysninger om virkningerne for samhandelen (ændringer i handelsstrømmene), hvis det er relevant.

KUMULERING

31) Kombineres den støtte, der ydes under den anmeldte foranstaltning, med anden støtte?  ja  nej

32) Hvis ja, beskrives de kumuleringsregler, der gælder for den anmeldte støtteforanstaltning:

ANDRE OPLYSNINGER